**JAVNA PRIZNANJAVIROVITIČKO-PODRAVSKE ŽUPANIJE 2022.GODINE**

* **Laureati -**

**ZLATNA PLAKETA**

1. **OPĆABOLNICA VIROVITICA**

Korijeni bolnice datiraju još iz 1841.godine kada se osniva bolnica za bolesnike i nemoćnike,a 1902.g. sagrađena je na prostoru današnje bolnice tako da Opća bolnica proslavlja ove godine 120 godina. svog postojanjaOpća bolnica Virovitica zdravstvena je ustanova čiji je osnivač Virovitičko-podravska županija i jedinica je ustanova u kategoriji ustanova sekundarne zdravstvene zaštite u Županiji. Bolnička djelatnost obuhvaća dijagnosticiranje, liječenje i medicinsku rehabilitaciju,zdravstvenu njegu te boravak i prehranu bolesnika i druge djelatnosti koje su u funkciji obavljanja osnovne djelatnosti zdravstvenih ustanova.

Opća bolnica Virovitica obavlja svoju djelatnost organiziranjem procesa rada u okviru ustrojstvenih jedinica – službi, odjela i dnevnih bolnica.

Specijalističko - konzilijarna zdravstvena zaštita obavlja se u poliklinikama te specijalističkim i subspecijalističkim ordinacijama unutar same ustanove.

Opća bolnica Virovitica jedina je zdravstvena ustanova na području Virovitičko-podravske županije koja zbrinjava oko 75.000 stanovnika. Budući da zdravstvenu zaštitu Opće bolnice Virovitica koriste i osiguranici rubnih područja susjednih županija, gravitirajuće područje realno je veće i kreće se oko 77.000 stanovnika

Opća bolnica Virovitica u okviru stacionarne zdravstvene zaštite za liječenje bolesnika ima ustrojeno 9 odjela sa ukupno 228 kreveta, od toga 200 za akutno, 23 za produženo i 5 kreveta za palijativno liječenje.

Na bolničke odjele Opće bolnice Virovitica tijekom 2021. godine zaprimano je prosječno dnevno 22 pacijenta, 1 pacijent dnevno više nego 2020. godine, uz iskorištenost kapaciteta od 61,78% koja je veća za 7,14% u odnosu na 2020. godinu. Prosječna dužina liječenja u 2021. godini iznosila je 6,51 dana što je u odnosu na 2020. godinu manje za 2,8%.

U okviru specijalističko-konzilijarne zdravstvene zaštite i dijagnostike Opća bolnica Virovitica je sa Hrvatskim zavodom za zdravstveno osiguranje ugovorila 20 djelatnosti u okviru kojih su 36 specijalističke i subspecijalističke ambulante i 36 dijagnostičke djelatnosti sa subspecijalističkim dijagnostičkim punktovima. U 2021. godini u polikliničko-konzilijarnoj

zdravstvenoj zaštiti ostvareno je ukupno 343.016 slučaja/posjeta ili 13,4% više u odnosu na 2020. godinu, dok je u stacionaru ostvareno 8.762 slučaja/posjeta što je je za 3,4% više u odnosu na 202.g.

Na dan 31. prosinca 2021. godine u Općoj bolnici Virovitica bio je zaposlen ukupno 701 radnik, od kojih je 650 radnika bilo zaposleno na neodređeno vrijeme i 51 radnik na određeno vrijeme.

Od ukupno 701 zaposlenog radnika, zaposleno je bilo 504 žene i 197 muškaraca. Žene čine

71,89 % ukupnog broja zaposlenih u zdravstvenoj ustanovi i u 2021. godini bilježe stopu pada

u broju zaposlenih za 2,14% u odnosu na prošlu godinu. Od 650 radnika zaposlenih na neodređeno vrijeme, njih 61 su doktori medicine specijalisti raznih grana specijalnosti (od toga je 32 sa užom specijalizacijom), 26 doktora medicine na specijalističkom usavršavanju, 3 diplomirana inženjera medicinske biokemije (od kojih su 2 specijalista medicinske biokemije i 1 diplomirani inženjer medicinske biokemije na specijalizaciji), 1 magistar farmacije – specijalist kliničke farmacije, 4 farmaceutska tehničara, 8 fizioterapeutskih tehničara, 27 medicinsko - laboratorijskih tehničara, 15 stručnih prvostupnika radiološke tehnologije, 4 stručna prvostupnika fizioterapije, 11 stručnih prvostupnika medicinsko - laboratorijske dijagnostike, 1 diplomirana medicinska sestra, 2 magistre sestrinstva, 208 medicinskih sestara - medicinskih tehničara, 18 primalja, 90 stručnih prvostupnika sestrinstva, 1 NSS bolničar, 1 viši radni terapeut, 2 magistra logopedije, 3 magistra psihologije, 36 SSS administrativnih radnika, 11 VSS administrativnih radnika, 7 VŠS administrativnih radnika, 11 kuhara, 26 SSS tehničkih radnika, 1 VŠS tehnički radnik, 3 VSS tehnička radnika, 1 NSS pralja, 6 NSS pomoćnih radnika u kuhinji, 4 NSS radnika na održavanju kruga i transportu bolesnika, 58 NSS spremačica.

**ZLATNI GRB**

1. **ANTUN VRBENSKI**

Rođen je 4.3.1945.g., a svoj profesionalni glumački put započeo je 1964.g. u Kazalištu Virovitica. Od tada do danas odigrao je 150 uloga ,a osim u kazalištu zapažen je njegov radi u na filmu i televiziji. Predstavom Hamleta u selu Mrduša Donja u sezoni 2001/2002. Obilježio je 45 g rada na virovitičkoj pozornici. 2013.g. nominiran je i za prestižnu nagradu hrvatskog glumišta,a ovaj svestrani umjetnik i dalje svojim umjetničkim kreacijama oduševljava publiku.

**GODIŠNJE NAGRADE**

1. **NUTRIS d.o.o.**

NUTRIS grupa svečano je otvorila prvu europsku hibridnu tvornicu za proizvodnju visokokvalitetnih sastojaka biljnog porijekla preradom boba i krumpira u Novom Senkovcu blizu Slatine. Investicijom vrijednom 220 milijuna kuna, za koju se može kazati kako se radi o jednoj od najvećih privatnih investicija u Virovitičko-podravskoj županiji, NUTRIS je Hrvatsku pozicionirao kao jednu od prvih zemalja koje ulažu u industriju hrane na biljnoj bazi, jednu od najbrže rastućih industrija u svijetu. Tvornica ima 60-ak zaposlenih, a 250 OPG-ova su kooperanti NUTRIS-a. Očekuje se da će tržište proizvoda biljnog porijekla do 2025. doseći vrijednost od 77,8 milijardi dolara.

Investicija je realizirana u partnerstvu s danskom tvrtkom Sicca Dania, jednom od vodećih tvrtki u području inženjerskih rješenja za prehrambenu industriju. Tvornica primjenjuje revolucionarnu tehnologiju, koju je Sveučilište u Kopenhagenu razvijalo više od 10 godina, a Sicca Dania i NUTRIS.tech™ intenzivno testirali, dodatno usavršili i dokazali primjenu u industrijskom okruženju. Riječ je o prvoj fazi većeg investicijskog ciklusa koji uključuje proširenje postojećeg pogona do 2025. te izgradnju inovacijsko-tehnološkog NUTRIS.parka™ do 2030. godine.

Tvornica proizvodi izolate proteina, škrob i vlakna iz boba i krumpira te trenutno surađuje s više od 250 poljoprivrednika i zapošljava 50 stručnjaka. Cilj je do 2025. doseći kapacitet proizvodnje od 70.000 tona visokokvalitetnih sastojaka za prehrambenu industriju u suradnji s više od tisuću obiteljskih poljoprivrednih gospodarstava te otvoriti još stotinjak novih radnih mjesta. Proces dobivanja izolata je održiv te predstavlja vrhunac svjetske prehrambene industrije iz perspektive kompleksnosti i visine ulaganja. Sastojci biljnog porijekla na tržište dolaze pod nazivom NutriSmart i superiorne su kvalitete, prilagođeni vegetarijancima i veganima, ne sadrže gluten ni alergene i imaju neutralan okus, a proizvode se od lokalnih sirovina s područja EU. Namijenjeni su prehrambenim industrijama na najbrže rastućim tržištima koji obuhvaćaju EU, Sjevernu Ameriku i Aziju.

U NUTRISU se u poslovanju vode principom kružne ekonomije s ciljem smanjenja otpada i povećanja upotrebe obnovljivih izvora energije. Električna energija koja se koristi dolazi iz 100 posto obnovljivih izvora, voda se filtrira i ponovno koristi, a nusproizvod koji ostaje nakon ekstrakcije proteina iz boba koristi se kao gnojivo za nova polja.

**HERBEA d.o.o.**

Herbea d.o.o. je društvo s ograničenom odgovornošću osnovano 3. lipnja 2009. godine. Međutim, poslovanje društva samo je nastavak razvoja već postojećeg **Obrta za poljoprivredu ZORA** koje uspješno posluje od devedesetih godina.

Dugogodišnje bavljenje poljoprivredom dovelo je danas do osnivanja pravnog subjekta „Herbea“ koje ima za osnovnu djelatnost prodaju, proizvodnju te otkup i preradu ljekovitog bilja.

Kako su se ukazale mogućnosti proširenja proizvodnje, sa osiguranim tržišnim plasmanom, potrebne su dodatne investicije za povećanje kapaciteta obrade i prerade navedenih kultura.

Inače Tvrtka HERBEA, zajedno sa svojim kooperantima, organizira proizvodnju ljekovitog bilja u konvencionalnoj i ekološkoj proizvodnji na više od 550 ha.

**Opis tvrtke, sadašnjeg i budućeg poslovanja**

Povijest nastanka Tvrtke HERBEA d.o.o. seže u daleku prošlost (kraj sedamdesetih godina) kada su se Ivanka i Zlatko Poslek odlučili baviti poljoprivredom, odnosno proizvodnjom duhana. Zlatko Poslek je u to vrijeme radio u jednom poduzeću kao šef alatnice a Ivanka Poslek je obavljala kućanske poslove i brinula se o dvoje djece (Darko i Danijel Poslek).

Zbog nedostatnog prihoda za podizanje dvoje djece i omogućavanja njihovog razvoja i kvalitetnog školovanja, odlučili su se na proizvodnju duhana koji je u to vrijeme bio u uzletu i jedna od najprofitabilnijih kultura na području Podravine i zapadne Slavonije. Ova odluka je rezultirala da se je moglo normalno živjeti i školovati djecu, pa je tako Danijel Poslek završio Agronomski fakultet u Zagrebu i naknadno upisao Postdiplomski studij na navedenom fakultetu smjera Agroekonomija, a Darko Poslek Srednju poljoprivrednu školu u Virovitici te naknadno upisavši vanredni studij na Ekonomskom fakultetu u Zagrebu .

Uvidjevši da se u proizvodnji duhana, ako se maksimalno posveti toj proizvodnji i poveća proizvodnju, može zaraditi više nego paralelno raditi u firmi i usput se baviti poljoprivredom Zlatko Poslek odlučuje dati otkaz u firmi i osniva **Poljoprivredni obrt ZORA** početkom devedesetih godina.

U **Obrtu ZORA** u proizvodnji duhana radili su svi članovi obitelji te si osiguravali dohodak za pristojan život i vlastito unapređivanje te stjecali neprocjenjivo iskustvo za budućnost, a što je najvažnije usađena je jedna radna navika i ozbiljnost prema pristupu poslu. Sama proizvodnja duhana zahtijevala je mnogo fizičkog i svakodnevnog rada od rane zore do kasno u noć od početka ožujka pa sve do kraja studenog mjeseca u godini. Kako je proizvodnja u **Obrtu ZORA** bila ozbiljna pokazuje i to da se je u jednom trenutku proizvodnja odvijala na 100 katastarskih jutara.

Sredinom devedesetih godina otvorila se je dodatna mogućnost zarade uz minimalno ulaganja i utroška vremena a odnosila se je na proizvodnju kamilice. Time se je dodatno povećala iskorištavanje sušionih kapaciteta u mjesecima kada one nisu u funkciji sušenja duhana (mjesec svibanj, a duhan se suši od početka srpnja do kraja listopada). U početku se je radilo o površinama od nekoliko katastarskih jutara ali sa tendencijom konstantnog povećanja iz godine u godinu.

Kako je sa godinama profitabilnost proizvodnje duhana padala i zainteresiranost dodatne radne snage u obavljanju poslova u duhanu je bila sve manja i teško se je dolazilo do potrebnog broja radnika, proizvodnja duhana se je svakom godinom smanjivala a proizvodnja kamilice povećavala koja je kudikamo bila i lakša i atraktivnija za radnike.

U međuvremenu Darko i Danijel Poslek završavaju školovanje i Darko Poslek ostaje raditi u poljoprivredi u **Obrtu ZORA** zajedno sa Zlatkom i Ivankom Poslek, a Danijel Poslek odlazi u jednu Prehrambenu industriju da stekne dodatno radno iskustvu kao komercijalist u prodaji a kasnije i kao Direktor prodaje prehrambenih proizvoda, stočne hrane i žitarica u slijedećih šest godina.

Poduzetnički duh koji je od malih nogu bio usađen kod Darka i Danijela Poslek rezultirao je da se nakon određenog broja godina odrastanja i stjecanja iskustava u svim područjima poljoprivredne proizvodnje i to od same primarne proizvodnje pa do prerade i plasmana gotovih proizvoda na sva tržišta za koje postoji potražnja, osnuje Tvrtka **HERBEA** kao nastavak uspješne poslovne politike i proizvodnje kamilice kroz **Obrt ZORA**.

Slijedom navedenog Danijel Poslek daje otkaz u firmi i zajedno sa Darkom Poslek osnivaju Tvrtku **HERBEA** **D.O.O**. sa datumom 03.06.2009. godine gdje se Darko Poslek nalazi u 100% vlasništvu a Danijel Poslek u ulozi vanjskog suradnika i prokuriste. U početku se je Tvrtka **HERBEA** bavila istraživanjem tržišta i stvarala bazu za daljnje poslovanje. U tom smislu početkom 2010 godine stvorile su pretpostavke za snažan izlazak na tržište stvorivši dovoljnu količinu kooperantske mreže za proizvodnji kamilice zajedno sa proizvodnjom koju ostvaruje **Obrt ZORA**. Trenutačno kroz Tvrtku **HERBEA** i Obrt za poljoprivredu **ZORA** te kooperaciju obrađuje se i posijano je preko 550 ha kamilice.

Stalnim usavršavanjem u poduzetničkim vodama i stalnim informiranjem kroz razna predavanja, seminare i radionice uvidjelo se da se otvaraju dodatne mogućnosti razvoja i povećanje proizvodnje kamilice iz razloga snažnog povećanja potražnje za kamilicom u državama Europske unije i šire, a koje je rezultat okretanje farmaceutskih industrija u ponudi alternativnih načina liječenja i preventive nastajanja bolesti te kozmetičkih industrija kroz korištenje ljekovitih biljaka od kojih je kamilica glavni sastojak.

Proizvodnja kamilice je krenula sa godišnjim količinama od 5 tona i kroz godine je došla do količine proizvedene u 2021 godini od 50 tona u vlastitoj proizvodnji kojoj se dodaje još 550 tona proizvedene u kooperaciji. Danas tvrtka Herbea u svom pogonu za preradu prerađuje preko 600 tona kamilice .

Dobrom poslovnom politikom i stalnim povećanjem što vlastitih površina što površina ugovorenih u kooperaciji 2012 godine je donesena poslovna odluka o povećanju preradbenih kapaciteta i ostvarivanje svih standarda koju propisuje Europska Unija u proizvodnji kamilice, stoga je u suradnji sa Razvojnom agencijom Virovitičko podravske Županije VIDRA tvrtka **HERBEA** odlučila iskoristiti mogućnosti koje pružaju predpristupni fondovi Europske Unije i prijaviti projekat za Izgradnju i opremanje Proizvodnog pogona za preradu kamilice i ostalih ljekovitih bilja kao menta, melisa , kopriva itd.

U međuvremenu je izašao natječaj raspisan od Grada Virovitice za prodaju zemljišta u industrijskoj zoni III za koju se je tvrtka **HERBEA** javila i kupila zemljište za buduću izgradnju Proizvodnog pogona za preradu kamilice. Nakon toga krenulo se u izradu idejnog projekta a iza toga i glavnog projekta a sve u svrhu ishođenja svih dozvola i suglasnosti za uspješnu prijavu na Natječaj za IPARD mjeru 103.IPARD natječaj za mjeru 103 je raspisan 02.01.2012 godine i trajao je do 29.02.2012 godine za koji se tvrtka **HERBEA** prijavila i imala pripremljen velik dio dokumentacije tako da je ostalo za prikupiti pravovaljane ponude od izvođača građevinskih radova i proizvođača opreme, dobiti suglasnost Ministarstva zaštite okoliša i izraditi investicijsku studiju. Sve navedeno je odrađeno u najkraćem roku i prijava na IPARD mjeru 103 je bila uspješna.

 2012 godine iz Agencije za plaćanja u poljoprivredi, ribarstvu i ruralnom razvoju stiglo je Rješenje o dodjeli bespovratnih sredstava za Izgradnju i opremanje Proizvodnog pogona za preradu ljekovitog bilja u iznosu 2,2 mil. kuna što iznosi 50% od ukupno priznatih troškova koje spadaju u mjeru 103 što je ujedno i maksimum koji se može ostvariti. Na osnovu navedenog izgrađuje se prvi objekat za preradu te se 2014 godine pušta u rad.

Krajem 2017 godine tvrtka Herbea kupuje novo zemljište od Grada Virovitice za izgradnju novog proizvodnog objekta te se 2020 godine javlja na natječaj Ruralnog razvoja mjera 4 podmjera 4.2.1. investicije u izgradnju proizvodnog objekta u poslovanju s hranom . Nakon uspješnje prijave 2021 godine dobiva pozitivno mišljenje od Agencije za plaćanja u poljoprivredi ribarstvu i ruralnom razvoju i Rješenje o sufinanciranju u iznosu od 2,3 mil. kuna. Iste godine Herbea kreče sa izgradnjom još jednog proizvodnog pogona te se otvorenje očekuje u sedmom mjesecu 2022 godine.

 To samo dokazuje da se je tvrka **HERBEA** opet pokazala kao tvrtka koja uvijek razmišlja daleko unaprijed i pravovremeno ima odgovore na sve buduće izazove koje sa sobom nosi tržište Hrvatske i Europske Unije i kao takva se razvija ne samo kao tvrtka u Hrvatskim razmjerima već kao tvrtka i u Europskim razmjerima, jer 100% proizvoda tvrtke HERBEA završava u zemljama Europske unije (Njemačka, Italija, Švicarska, Francuska).

Mora se naglasiti da je kupac kamilice tvrtke HERBEA tvrtka MARTIN BAUER HRVATSKA koja posluje u sklopu grupacije MARTIN BAUER GROUP GERMANY te sa njima ima potpisan ugovor o dugoročnoj suradnji i da sa navedenom tvrtkom ima izrazito dobar poslovan i partnerski odnos .

Na kraju je bitno naglasiti da je Hrvatska kamilica proglašena za najkvalitetniju kamilicu u svijetu i kao takva u tisućama tona ima siguran plasman kako sada tako i ubuduće. Ovakvim investicijama tvrtka HERBEA ne osigurava samo sebi sigurnu egzistenciju već i **dvadeset pet zaposlenih djelatnika**, te što je izrazito važno daje mogućnost svim zainteresiranim poljoprivrednim proizvođačima da postanu kooperanti i da si osiguraju sigurnu egzistenciju kako sebi tako i svojim obiteljima u jednoj alternativnoj sigurnoj proizvodnji što je u današnjim vremenima od presudne važnosti za razvoj i opstanak Hrvatskog poljoprivrednika. U tom pravcu se tvrka HERBEA razvija i sa svakom novom proizvodnom godinom povećava broj kooperanata i radi prezentacije i edukacije kod svih zainteresiranih potencijalnih proizvođača te isto tako svake godine raste broj djelatnika koji uz siguran posao imaju mogućnost usavršavanja kroz razne tečajeve pa tako i napredovanja .

  **Centar za odgoj, obrazovanje i rehabilitaciju Virovitica**

Centar za odgoj, obrazovanje i rehabilitaciju Virovitica je ustanova koja kroz suvremeni multidisciplinarni pristup i timski rad pruža djeci i svim osobama s teškoćama kvalitetan odgoj, obrazovanje i rehabilitaciju kako bi bili osposobljeni za što samostalniji život i inkluziju u socijalnu zajednicu. Kroz otvorenost, poticajnu atmosferu i suradnju pomaže svakoj osobi s teškoćama da u bilo kojoj životnoj dobi ostvaruje svoj puni potencijal i osigura svoje mjesto u zajednici.

Centar za odgoj, obrazovanje i rehabilitaciju Virovitica od školske godine 1993./94. školske godine djeluje kao samostalna osnovna škola. Do tada je škola djelovala kao Posebni programi Osnovne škole Ivane Brlić-Mažuranić.

Od 2010. godine registriran je kao Centar za odgoj, obrazovanje i rehabilitaciju s pokrenutim programom poludnevnog boravka za osobe s intelektualnim teškoćama iznad 21 godine života.

U Centru se učenici školuju po posebnom programu uz individualizirane postupke iz svih predmeta i posebnih programa za stjecanje kompetencija u aktivnostima svakodnevnog života i rada uz individualne postupke.

Od školske godine 2019./2020. Centar je preselio u novu zgradu izgrađenu u sklopu projekta vrijednog preko 83 milijuna kuna čiji je nositelj osnivač Centra Grad Virovitica, a sufinanciran je iz Ministarstva regionalnog razvoja i EU fondova, Ministarstva znanosti i obrazovanja te Ministarstva za demografiju, obitelj, mlade i socijalnu politiku.

Preseljenjem u nove prostore, a na inicijativu i zalaganje tadašnje ravnateljice Margarite Kovačević Centar je nakon suglasnosti Ministarstva zanosti i obrazovanja, otvorio dva srednjoškolska programa za pomoćna zanimanja, pomoćni krojač i pomoćni radnik u kartonaži-TES i u navedena zanimanja upisao 9 učenika. Također, početkom studenog 2019.

a nakon dobivene suglasnosti Ministarstva znanosti i obrazovanja za provedbu Posebnog programa za djecu s teškoćama u razvoju u dobi od jedne godine do polaska u osnovnu školu u ustrojbenoj jedinici programa predškolskog odgoja i obrazovanja, Centar započinje s pružanjem usluge predškolskog programa i upisuje 12-ero djece raspoređene u tri odgojno-obrazovne skupine. Uz suglasnost Osnivača zapošljava edukacijskog rehabilitatora, dva odgojitelja i medicinsku sestru.

U veljači ove godine, Centar nakon višegodišnjih zahtjeva, ulazi u mrežu pružatelja socijalnih usluga te sklapa s Ministarstvom rada, mirovinskog sustava, obitelji i socijalne politike Ugovor o pružanju socijalnih usluga; psihosocijalne podrške i rane intervencije. Do danas je uputnicom Centara za socijalnu skrb za uključivanje u socijalne usluge upućeno 50 korisnika.

Iako je osnivač Centra za odgoj, obrazovanje i rehabilitaciju Grad Virovitica, polaznici Centra su s područja cijele Virovitičko-podravske županije ali i drugih županija (Bjelovarsko-bilogorske i Koprivničko-križevačke županije).

Centar trenutno ima 60 učenika u osnovnoj, 17 učenika u srednjoj školi, 12 polaznika predškolskog programa, 13 korisnika poludnevnog boravka i 50 korisnika socijalnih usluga. Centar ima ukupno 62 zaposlenika i 8 pomoćnika u nastavi.

**OSNOVNA ŠKOLA SUHOPOLJE**

Već više od 210 godina ova osnovna škola odgaja i za život priprema nove generacije. U odgojno-obrazovnom radu postiže zapažene rezultete ostvarujući svoje ciljeve i viziju opisano kao poticanje izvrsnosti,kritičnosti,inovativnosti i kreativnosti, odgajati za važnost susojećanja i pomoći potrebnome te stvoriti dobe uvjete za daljnje školovanje i izbor zvanja.

Škola sudjeluje u raznim projektima I programima kao što su program IPA prekogranična suradnja . projekt e – Škole, Škola za život, Budi STEMpatičan i dr. otvarujući zapažene rezultate .

**KRISTINA HORVAT**

Članica je Powerlifting kluba Virovitica, hrvatska reprezentativka i prva osoba u povijesti hrvatskog powerliftinga koja nosi medalju sa svjetskog prvenstva u seniorskoj konkurenciji. Osvojila je tako zlatnu medalju u disciplini bench press, kategorija do 76 kg seniorke. Kristina je podigla 115 kg. Time je postala prva osoba u povijesti hrvatskog powerliftinga koja nosi medalju sa svjetskog prvenstva u seniorskoj konkurenciji.

Njen prvi susret s utezima bio je još u studentskim danima, a za powerlifting se počela zanimati kada je krenula u teretanu 2017. godine. S treninzima je započela godinu dana kasnije kada se pridružila Powerlifting klubu Virovitica. Pravi treninzi i pripreme počeli su kada ju je počeo trenirati Danijel Škopec i tako je započela ova lijepa priča koja je danas na ponos ne samo Virovitici i Virovitičko-podravskoj županiji, već i cijeloj Hrvatskoj.